# Jurnalul Oficial C 247A/2019

| | ISSN 1977-1029 |
| --- | --- |
| Jurnalul Oficial
  al Uniunii Europene | C 247A |
| | |
| Ediţia în limba română | Comunicări şi informări | Anul 6223 iulie 2019 |

ISSN 1977-1029

Jurnalul Oficial

al Uniunii Europene

C 247A

Ediţia în limba română

Comunicări şi informări

Anul 6223 iulie 2019

---

| Cuprins | Pagina |
| --- | --- |
| | V   Anunțuri |
| | PROCEDURI ADMINISTRATIVE |
| | Consiliu |
| 2019/C 247 A/01 | Anunț de post vacant CONS/AD/147/19 | 1 |

Cuprins

Pagina

V   Anunțuri

PROCEDURI ADMINISTRATIVE

Consiliu

2019/C 247 A/01

Anunț de post vacant CONS/AD/147/19

1

---

| RO | |
| --- | --- |

RO

---

V Anunțuri

PROCEDURI ADMINISTRATIVE

Consiliu

| 23.7.2019 | RO | Jurnalul Oficial al Uniunii Europene | CA 247/1 |
| --- | --- | --- | --- |

23.7.2019

RO

Jurnalul Oficial al Uniunii Europene

CA 247/1

---

Anunț de post vacant CONS/AD/147/19

(2019/C 247 A/01)

INFORMAȚII GENERALE

| Departament | JUR.5, Serviciul juridic, Justiție și afaceri interne |
| --- | --- |
| Locul postului | Bruxelles, clădirea Justus Lipsius |
| Denumirea postului | Director (m/f) |
| Grupă de funcții și grad | AD 14-15 |
| Autorizare de securitate necesară | SECRET UE/EU SECRET |
| TERMENUL PENTRU DEPUNEREA CANDIDATURILOR | 13 septembrie 2019 – 12.00 pm (ora Bruxelles-ului) |

Departament

JUR.5, Serviciul juridic, Justiție și afaceri interne

Locul postului

Bruxelles, clădirea Justus Lipsius

Denumirea postului

Director (m/f)

Grupă de funcții și grad

AD 14-15

Autorizare de securitate necesară

SECRET UE/EU SECRET

TERMENUL PENTRU DEPUNEREA CANDIDATURILOR

13 septembrie 2019 – 12.00 pm (ora Bruxelles-ului)

Cine suntem

Secretariatul General al Consiliului (SGC) furnizează asistență Consiliului European și Consiliului UE, precum și grupurilor lor de pregătire în toate domeniile lor de activitate. Acesta oferă consiliere și sprijin membrilor Consiliului European și ai Consiliului și președinților acestora în toate domeniile de activitate, inclusiv în ceea ce privește consilierea juridică și în materie de politici, coordonarea cu alte instituții, elaborarea de compromisuri, redactarea, precum și toate aspectele practice care sunt necesare pentru buna pregătire și funcționare ale Consiliului European și ale Consiliului.

Serviciul juridic al Consiliului oferă consiliere juridică Consiliului European și Consiliului, sprijinind Consiliul European, Consiliul și grupurile sale de pregătire, președinția și SGC cu privire la asigurarea legalității și a calității redactării actelor. În cooperare cu alte servicii ale Consiliului, contribuie la identificarea unor soluții corecte din punct de vedere juridic și acceptabile din punct de vedere politic, adoptând, după caz, o abordare creativă. În acest scop, oferă avize în mod absolut imparțial, oral sau în scris, la cererea Consiliului sau din proprie inițiativă, cu privire la orice chestiune cu caracter juridic. De asemenea, Serviciul juridic reprezintă Consiliul European și Consiliul în acțiunile în fața instanțelor Uniunii.

Obiectivul constant al Serviciului juridic este de a oferi, în timp util, contribuții care se disting prin respectarea deplină a legii, prin imparțialitate și prin claritate.

Serviciul juridic cuprinde șase direcții tematice care acoperă toate domeniile de activitate ale Uniunii și o direcție responsabilă de calitatea legislației. Direcția 5 este responsabilă de dosarele privind domeniul justiției și afacerilor interne, drepturile fundamentale, protecția datelor, cetățenii și protecția civilă.

Ce propunem

Un post de director al Direcției 5, într-un mediu interesant din punct de vedere politic și juridic, la conducerea unei echipe de 11 avocați cu înaltă calificare și personal de sprijin. Sub autoritatea directorului general, veți gestiona direcția și resursele dumneavoastră în mod profesionist, veți organiza activitățile acesteia și veți sprijini și motiva personalul în activitatea sa. Veți asigura calitatea serviciilor și a produselor furnizate de direcție, precum și o comunicare și cooperare eficace atât în cadrul direcției, cât și cu celelalte direcții, precum și cu alte servicii ale SGC.

Din proprie inițiativă sau la cerere, veți furniza Consiliului, Coreperului sau altor instanțe de pregătire, precum și Secretariatului General al Consiliului, consiliere și avize scrise sau verbale la nivel înalt privind chestiuni juridice și instituționale. În domeniile care țin de competența direcției, veți informa președinția și/sau SGC cu privire la aspectele juridice ale dosarelor, pentru a contribui la găsirea de soluții corecte din punct de vedere juridic și acceptabile din punct de vedere politic.

Veți urmări lucrările Consiliului, ale Coreperului și, dacă este necesar, ale altor grupuri de pregătire, veți participa la reuniuni și, după caz, la sesiuni de informare și/sau la negocieri în vederea obținerii de compromisuri și a găsirii de soluții. Veți reprezenta Serviciul juridic la nivel de directori, atât în cadrul SGC, cât și la nivel extern, mai ales în relațiile cu președinția și cu celelalte instituții. De asemenea, veți asista și reprezenta Consiliul European sau Consiliul în litigii și, după caz, în cauze în fața instanțelor UE.

În general, veți putea planifica și organiza munca într-un mod flexibil, sub rezerva orelor de lucru impuse de colaborarea cu Coreperul și de reuniunile Consiliului în domeniul de activitate al direcției, și veți putea beneficia de sistemul de muncă la distanță ocazională al SGC. Sunt necesare misiuni ocazionale în străinătate, de exemplu la Luxemburg și Strasbourg, de obicei în interiorul UE.

Ce căutăm

Căutăm un avocat cu o cunoaștere aprofundată a legislației UE și a modului de funcționare și a procedurilor UE, precum și cu o bună cunoaștere a domeniilor pe care le acoperă direcția. Experiența în furnizarea de consultanță juridică la nivel înalt într-un mediu sensibil din punct de vedere politic ar constitui un avantaj.

În plus, pentru acest post sunt necesare următoarele:

| — | capacitate de conducere cu scopul de a oferi orientări, de a motiva și de a capacita personalul într-un mediu internațional și multicultural; |
| --- | --- |

—

capacitate de conducere cu scopul de a oferi orientări, de a motiva și de a capacita personalul într-un mediu internațional și multicultural;

| — | aptitudini excelente de comunicare, inclusiv comunicare interpersonală și capacitatea de a da dovadă de diplomație; |
| --- | --- |

—

aptitudini excelente de comunicare, inclusiv comunicare interpersonală și capacitatea de a da dovadă de diplomație;

| — | capacitatea de a menține bune relații de lucru cu o serie de interlocutori interni și externi; |
| --- | --- |

—

capacitatea de a menține bune relații de lucru cu o serie de interlocutori interni și externi;

| — | capacitatea de a da dovadă de creativitate și de a acționa din proprie inițiativă pentru a găsi soluții viabile. |
| --- | --- |

—

capacitatea de a da dovadă de creativitate și de a acționa din proprie inițiativă pentru a găsi soluții viabile.

Având în vedere că limbile franceză și engleză sunt utilizate pe scară largă pentru comunicarea din cadrul SGC și cu alte instituții, sunt necesare o cunoaștere excelentă a uneia dintre cele două limbi și o bună cunoaștere a celeilalte limbi. Cunoașterea altor limbi oficiale ale UE ar constitui un avantaj.

Se așteaptă din partea cadrelor de conducere ale SGC să ofere consiliere superiorilor lor și părților interesate, să își gestioneze personalul și resursele financiare și să reprezinte SGC. Aceste așteptări sunt detaliate mai pe larg în profilul orizontal al cadrelor de conducere din SGC.

Dat fiind că SGC încurajează o cultură a mobilității personalului său de conducere, care ar trebui să aibă o experiență vastă, candidații ar trebui să fie dispuși și capabili să lucreze în diferite domenii de activitate pe parcursul carierei lor în cadrul SGC.

POLITICA DE RECRUTARE

Candidații trebuie să îndeplinească următoarele condiții de admitere la momentul depunerii candidaturii:

(a)   Condiții generale

| — | să fie resortisanți ai unuia dintre statele membre ale Uniunii Europene; |
| --- | --- |

—

să fie resortisanți ai unuia dintre statele membre ale Uniunii Europene;

| — | să se bucure de integralitatea drepturilor cetățenești; |
| --- | --- |

—

să se bucure de integralitatea drepturilor cetățenești;

| — | să își fi îndeplinit toate obligațiile care le revin în temeiul legislației privind serviciul militar. |
| --- | --- |

—

să își fi îndeplinit toate obligațiile care le revin în temeiul legislației privind serviciul militar.

(b)   Condiții specifice

| — | să dețină o diplomă universitară în drept care să ofere acces la studii doctorale în drept sau să aibă o calificare profesională echivalentă (1); |
| --- | --- |

—

să dețină o diplomă universitară în drept care să ofere acces la studii doctorale în drept sau să aibă o calificare profesională echivalentă (1);

| — | să aibă cel puțin 15 ani de experiență profesională relevantă, dintre care cel puțin trei ani de exercitare efectivă a responsabilităților de conducere și a celor organizaționale. Trei ani petrecuți într-un post cu responsabilități semnificative în ceea ce privește coordonarea în domeniul juridic ar fi echivalenți cu experiența de conducere necesară. |
| --- | --- |

—

să aibă cel puțin 15 ani de experiență profesională relevantă, dintre care cel puțin trei ani de exercitare efectivă a responsabilităților de conducere și a celor organizaționale. Trei ani petrecuți într-un post cu responsabilități semnificative în ceea ce privește coordonarea în domeniul juridic ar fi echivalenți cu experiența de conducere necesară.

PROCEDURA DE SELECȚIE

În alegerea persoanei care va reuși să obțină postul, autoritatea împuternicită să facă numiri este asistată de un comitet consultativ de selecție. Comitetul consultativ de selecție va fi asistat de un centru de evaluare. Valabilitatea rapoartelor întocmite de centrul de evaluare va expira la doi ani de la data la care au avut loc exercițiile relevante sau la încetarea contractului-cadru dintre SGC și centrul de evaluare în cauză – oricare dată este prima.

Comitetul consultativ de selecție va evalua și compara într-o primă etapă calificările, experiența și motivația tuturor candidaților, pe baza candidaturilor acestora. Pe baza acestei evaluări comparative, comitetul consultativ de selecție va alcătui lista scurtă a candidaților cei mai potriviți, în opinia sa, pentru a fi invitați să participe la primul interviu. Întrucât această primă selecție se bazează pe o evaluare comparativă a candidaturilor, îndeplinirea cerințelor pentru acest post nu garantează invitarea la primul interviu. Dintre candidații care vor fi participat la interviu, comitetul consultativ de selecție va face o preselecție a candidaților care urmează să participe la probele organizate într-un centru de evaluare gestionat de consultanți externi din domeniul recrutării, precum și la un al doilea interviu cu comitetul consultativ de selecție.

Planificarea provizorie a selecției este următoarea:

| — | Se preconizează informarea până la sfârșitul lunii septembrie a candidaților selectați pentru interviuri; |
| --- | --- |

—

Se preconizează informarea până la sfârșitul lunii septembrie a candidaților selectați pentru interviuri;

| — | Primele interviuri sunt prevăzute pentru începutul lunii octombrie; |
| --- | --- |

—

Primele interviuri sunt prevăzute pentru începutul lunii octombrie;

| — | Se preconizează că etapa centrului de evaluare va avea loc în a doua jumătate a lunii octombrie; |
| --- | --- |

—

Se preconizează că etapa centrului de evaluare va avea loc în a doua jumătate a lunii octombrie;

| — | Cea de a doua rundă de interviuri este prevăzută pentru începutul lunii noiembrie. |
| --- | --- |

—

Cea de a doua rundă de interviuri este prevăzută pentru începutul lunii noiembrie.

OBSERVAȚII

Acest post necesită o autorizare de securitate care permite accesul la documente clasificate (nivelul SECRET UE/EU SECRET). Candidații la acest post trebuie să fie pregătiți să se supună investigațiilor de securitate prevăzute în Decizia 2013/488/UE a Consiliului (2). Numirea în post se va efectua numai cu condiția obținerii de către persoana selecționată a unei certificări valabile a autorizării de securitate. Unui candidat/unei candidate fără autorizare de securitate i se va oferi un contract temporar până la obținerea rezultatului procedurii privind autorizarea de securitate.

Candidații selecționați trebuie să fie pregătiți să urmeze, dacă este necesar, programul SGC de formare pentru funcțiile de conducere.

Acest post este publicat în conformitate cu articolul 29 alineatul (2) din Statutul funcționarilor Uniunii Europene (3) (funcție superioară de conducere).

PROCEDURA DE DEPUNERE A CANDIDATURILOR

Data-limită pentru depunerea candidaturilor este 13 septembrie 2019, ora 12.00 pm (ora Bruxelles-ului).

Candidaturile trebuie trimise prin e-mail la adresaapplications.management@consilium.europa.eu (4) până la data-limită, fiind necesar ca acestea să ajungă la destinație până la data menționată anterior. Nu vor fi acceptate cererile depuse ulterior.

Adresa de e-mail indicată mai sus trebuie utilizată pentru toată corespondența referitoare la procedura de selecție (în subiectul e-mailului trebuie să figureze mențiunea CONS/AD/147/19 JUR.5)

Înainte de a-și depune candidatura, candidații trebuie să verifice cu atenție dacă îndeplinesc toate criteriile de eligibilitate pentru a evita excluderea automată din procedura de selecție.

Pentru a fi valabile, candidaturile trebuie să includă:

| (a) | formularul de candidatură (ANEXA V) corect completat și datat; formularul de candidatură în format electronic se află pe site-ul Consiliului la următorul link: http://www.consilium.europa.eu/en/general-secretariat/jobs/job-opportunities/ |
| --- | --- |

(a)

formularul de candidatură (ANEXA V) corect completat și datat; formularul de candidatură în format electronic se află pe site-ul Consiliului la următorul link: http://www.consilium.europa.eu/en/general-secretariat/jobs/job-opportunities/

| (b) | un curriculum vitae detaliat (5), însoțit de o scrisoare de intenție în engleză sau în franceză, de preferință în format Europass (http://europass.cedefop.europa.eu), care să cuprindă întreaga carieră a candidatului/candidatei și să enumere, printre altele, calificările, cunoștințele lingvistice, experiența și atribuțiile actuale ale candidatului/candidatei; și |
| --- | --- |

(b)

un curriculum vitae detaliat (5), însoțit de o scrisoare de intenție în engleză sau în franceză, de preferință în format Europass (http://europass.cedefop.europa.eu), care să cuprindă întreaga carieră a candidatului/candidatei și să enumere, printre altele, calificările, cunoștințele lingvistice, experiența și atribuțiile actuale ale candidatului/candidatei; și

| (c) | copii ale diplomelor care atestă studiile și copii ale documentelor și atestatelor referitoare la experiența profesională. Documentele justificative trebuie să provină de la o terță parte, CV-ul menționat la litera (b) nefiind suficient. |
| --- | --- |

(c)

copii ale diplomelor care atestă studiile și copii ale documentelor și atestatelor referitoare la experiența profesională. Documentele justificative trebuie să provină de la o terță parte, CV-ul menționat la litera (b) nefiind suficient.

Toate documentele justificative anexate cererii trebuie să fie în format word text, pdf sau jpg, denumite (în engleză sau franceză) și numerotate în ordine (anexa 1, 2 etc.). De asemenea, trebuie anexată o listă a tuturor anexelor. Candidaturile primite prin intermediul unor soluții de stocare a datelor pe bază de cloud sau al unor platforme de partajare a fișierelor (file-share) nu vor fi luate în considerare.

Persoanei selecționate i se va cere să prezinte originalele documentelor menționate mai sus.

Vi se va trimite un e-mail de confirmare a primirii candidaturii dumneavoastră. Dacă la o săptămână de la data-limită pentru depunerea candidaturilor nu ați primit e-mailul pentru confirmarea primirii, vă rugăm să contactați applications.management@consilium.europa.eu

EGALITATEA ȘANSELOR

– Secretariatul General al Consiliului se angajează să respecte egalitatea de șanse (a se vedea ANEXA II). Pentru a promova egalitatea de gen, SGC încurajează depunerea de candidaturi din partea femeilor, care sunt în prezent subreprezentate la nivelul conducerii.

Direcția de resurse umane poate oferi asistență pentru persoanele cu handicap în cursul procedurii de recrutare. La locul de muncă se pot efectua adaptări rezonabile pentru personalul cu handicap. Pentru informații suplimentare în acest sens, vă rugăm să contactați Oficiul pentru egalitatea de șanse (Equal.opportunities@consilium.europa.eu).

REEXAMINAREA CANDIDATURILOR

Procedurile referitoare la cererile de reexaminare, la contestații și la sesizarea Ombudsmanului Uniunii Europene figurează în ANEXA III la prezentul anunț de post vacant.

PROTECȚIA DATELOR

Normele privind prelucrarea datelor cu caracter personal legate de această procedură de selecție figurează în ANEXA IV la prezentul anunț de post vacant.

---

(1)  Articolul 5 alineatul (3) litera (c) din Statutul funcționarilor Uniunii Europene (denumit în continuare „statutul”) le impune candidaților să aibă cel puțin:

| (i) | un nivel de studii care să corespundă unui ciclu complet de studii universitare atestat de o diplomă în cazul în care durata normală a studiilor respective este de patru ani sau mai mult; sau |
| --- | --- |

(i)

un nivel de studii care să corespundă unui ciclu complet de studii universitare atestat de o diplomă în cazul în care durata normală a studiilor respective este de patru ani sau mai mult; sau

| (ii) | un nivel de studii care să corespundă unui ciclu complet de studii universitare atestat de o diplomă și o experiență profesională corespunzătoare de cel puțin un an, în cazul în care durata normală a studiilor respective este de cel puțin trei ani. |
| --- | --- |

(ii)

un nivel de studii care să corespundă unui ciclu complet de studii universitare atestat de o diplomă și o experiență profesională corespunzătoare de cel puțin un an, în cazul în care durata normală a studiilor respective este de cel puțin trei ani.

(2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

(3)  Statutul funcționarilor și Regimul aplicabil celorlalți agenți ai Uniunii Europene, prevăzute prin Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1) și modificate ultima dată prin Regulamentul (UE, Euratom) nr. 1023/2013 al Parlamentului European și al Consiliului (JO L 287, 29.10.2013, p. 15).

(4)  Această adresă de e-mail este legată de o căsuță poștală funcțională și nu poate trata decât mesajele cu un nivel de confidențialitate „normal”; e-mailurile trimise cu alte niveluri de confidențialitate (de exemplu, „personal”, „privat”, „confidențial”) nu pot fi tratate. Prin urmare, vă rugăm să selectați opțiunea de confidențialitate „normal”.

(5)  Candidații sunt rugați să nu includă fotografii în CV-urile lor.

---

ANEXA I

Profilul orizontal al cadrelor de conducere din SGC

În calitatea de cadru de conducere în SGC, aduceți un plus de valoare acționând atât din poziția de consilier, cât și din cea de cadru de conducere și reprezentați întotdeauna SGC.

În executarea acestor roluri, va trebui să îndepliniți următoarele așteptări:

În calitatea de reprezentant

| — | Să acționați cu integritate, atât pe plan extern, cât și pe plan intern. |
| --- | --- |

—

Să acționați cu integritate, atât pe plan extern, cât și pe plan intern.

| — | Să acționați în interesul Consiliului European și al Consiliului, precum și al Uniunii în ansamblul său. Să vă asigurați că orice divergență este identificată și gestionată. |
| --- | --- |

—

Să acționați în interesul Consiliului European și al Consiliului, precum și al Uniunii în ansamblul său. Să vă asigurați că orice divergență este identificată și gestionată.

| — | Să instituiți relații de încredere și deschidere și să colaborați activ în rețea. |
| --- | --- |

—

Să instituiți relații de încredere și deschidere și să colaborați activ în rețea.

| — | Să fiți orientat către rezultate și să fiți un actor influent, dar, în același timp, să dați dovadă de respect și să vă axați pe nevoile serviciului. |
| --- | --- |

—

Să fiți orientat către rezultate și să fiți un actor influent, dar, în același timp, să dați dovadă de respect și să vă axați pe nevoile serviciului.

În calitatea de consilier

| — | Să contribuiți la dezvoltarea Uniunii. Să fiți proactiv și creativ. Să gândiți în perspectivă și să planificați evoluțiile viitoare. Să acționați oferind soluții. |
| --- | --- |

—

Să contribuiți la dezvoltarea Uniunii. Să fiți proactiv și creativ. Să gândiți în perspectivă și să planificați evoluțiile viitoare. Să acționați oferind soluții.

| — | Să consiliați părțile noastre interesate pentru a facilita realizarea obiectivelor acestora și în interesul celor două instituții ale noastre. Să fiți obiectiv și corect. |
| --- | --- |

—

Să consiliați părțile noastre interesate pentru a facilita realizarea obiectivelor acestora și în interesul celor două instituții ale noastre. Să fiți obiectiv și corect.

| — | Să fiți conștient de interacțiunea dintre procesul decizional și dezbaterea publică. Să vă asigurați că consilierea pe care o oferiți ține seama de situația politică a părților noastre interesate și integrează aspecte de comunicare. |
| --- | --- |

—

Să fiți conștient de interacțiunea dintre procesul decizional și dezbaterea publică. Să vă asigurați că consilierea pe care o oferiți ține seama de situația politică a părților noastre interesate și integrează aspecte de comunicare.

| — | Să facilitați procesul decizional legitim prin cooperare, prin relații bune de lucru și prin compromisuri în rândul statelor membre și cu instituțiile, precum și cu alte părți interesate. |
| --- | --- |

—

Să facilitați procesul decizional legitim prin cooperare, prin relații bune de lucru și prin compromisuri în rândul statelor membre și cu instituțiile, precum și cu alte părți interesate.

| — | Să vă mențineți la curent cu evoluțiile din domeniul de care sunteți responsabil, inclusiv dincolo de activitatea imediată a Consiliului European și a Consiliului. Să aveți în vedere imaginea de ansamblu. |
| --- | --- |

—

Să vă mențineți la curent cu evoluțiile din domeniul de care sunteți responsabil, inclusiv dincolo de activitatea imediată a Consiliului European și a Consiliului. Să aveți în vedere imaginea de ansamblu.

În calitatea de cadru de conducere

| — | Să vă capacitați personalul, să delegați și să aveți încredere, să sprijiniți și să motivați, să oferiți feedback și orientare, să încurajați inițiativele și curajul de a gândi în afara șabloanelor; să reduceți ierarhia și controlul la minimum, menținând în același timp calitatea. |
| --- | --- |

—

Să vă capacitați personalul, să delegați și să aveți încredere, să sprijiniți și să motivați, să oferiți feedback și orientare, să încurajați inițiativele și curajul de a gândi în afara șabloanelor; să reduceți ierarhia și controlul la minimum, menținând în același timp calitatea.

| — | Să comunicați în mod clar cu privire la obiective și la așteptări și să asigurați fluxul de informații către și dinspre personal, dar și în rândul membrilor acestuia, precum și cu alte direcții generale, direcții și unități. |
| --- | --- |

—

Să comunicați în mod clar cu privire la obiective și la așteptări și să asigurați fluxul de informații către și dinspre personal, dar și în rândul membrilor acestuia, precum și cu alte direcții generale, direcții și unități.

| — | Să acționați întotdeauna în interesul întregului SGC, nu doar al propriei dvs. direcții generale, direcții sau unități și să vă asigurați că ne îndeplinim angajamentele față de părțile noastre interesate. Să eliminați compartimentările. |
| --- | --- |

—

Să acționați întotdeauna în interesul întregului SGC, nu doar al propriei dvs. direcții generale, direcții sau unități și să vă asigurați că ne îndeplinim angajamentele față de părțile noastre interesate. Să eliminați compartimentările.

| — | Să aveți curajul de a aborda în mod oportun conflictele, performanțele reduse și alte dificultăți; să asigurați starea de bine și dezvoltarea personalului dvs. și să vă îndepliniți datoria de a vă proteja personalul. |
| --- | --- |

—

Să aveți curajul de a aborda în mod oportun conflictele, performanțele reduse și alte dificultăți; să asigurați starea de bine și dezvoltarea personalului dvs. și să vă îndepliniți datoria de a vă proteja personalul.

| — | Să vă implicați personalul în stimularea și facilitarea schimbării pentru a vă asigura că SGC ține pasul cu evoluțiile și devine mai dinamic, mai flexibil și mai colaborativ. Să vă transpuneți cuvintele în acțiuni. |
| --- | --- |

—

Să vă implicați personalul în stimularea și facilitarea schimbării pentru a vă asigura că SGC ține pasul cu evoluțiile și devine mai dinamic, mai flexibil și mai colaborativ. Să vă transpuneți cuvintele în acțiuni.

| — | Să vă asumați responsabilitatea pentru utilizarea optimă a resurselor umane și financiare ale SGC. |
| --- | --- |

—

Să vă asumați responsabilitatea pentru utilizarea optimă a resurselor umane și financiare ale SGC.

---

ANEXA II

Egalitatea de șanse în cadrul Secretariatului General al Consiliului (SGC)

Secretariatul General al Consiliului se angajează să ofere șanse egale tuturor angajaților săi și solicitanților de locuri de muncă. În calitate de angajator, SGC se angajează să asigure egalitatea între bărbați și femei și prevenirea discriminării din orice motive. SGC încurajează în mod activ candidaturi din partea tuturor candidaților calificați, oricare ar fi capacitățile lor, provenind din medii variate și dintr-o bază geografică cât mai largă în rândul statelor membre ale UE.

Principalele obiective ale politicii SGC referitoare la egalitatea de șanse sunt:

| — | să realizeze o reprezentare echilibrată a bărbaților și a femeilor. SGC încurajează candidaturile din partea femeilor, în special pentru posturile de conducere, în rândul cărora acestea sunt în prezent subreprezentate; |
| --- | --- |

—

să realizeze o reprezentare echilibrată a bărbaților și a femeilor. SGC încurajează candidaturile din partea femeilor, în special pentru posturile de conducere, în rândul cărora acestea sunt în prezent subreprezentate;

| — | să îmbunătățească accesibilitatea mediului de lucru și să asigure caracterul incluziv al acestuia. Pot fi prevăzute amenajări rezonabile dedicate personalului cu handicap, cu excepția cazului în care acestea ar impune o sarcină nejustificată asupra resurselor instituției. În cursul procedurii de recrutare, poate fi acordată asistență persoanelor cu handicap; |
| --- | --- |

—

să îmbunătățească accesibilitatea mediului de lucru și să asigure caracterul incluziv al acestuia. Pot fi prevăzute amenajări rezonabile dedicate personalului cu handicap, cu excepția cazului în care acestea ar impune o sarcină nejustificată asupra resurselor instituției. În cursul procedurii de recrutare, poate fi acordată asistență persoanelor cu handicap;

| — | să asigure faptul că politicile de resurse umane si de gestionare a personalului respectă principiile egalității și nediscriminării; |
| --- | --- |

—

să asigure faptul că politicile de resurse umane si de gestionare a personalului respectă principiile egalității și nediscriminării;

| — | să își protejeze personalul împotriva hărțuirii la locul de muncă; |
| --- | --- |

—

să își protejeze personalul împotriva hărțuirii la locul de muncă;

| — | să reconcilieze viața profesională cu viața privată. SGC oferă un pachet cuprinzător de măsuri de lucru flexibile, inclusiv munca la distanță, programul de lucru individual și posibilitatea ca atât mamele, cât și tații să își ia concediu pentru creșterea copilului, în conformitate cu Statutul funcționarilor. SGC dispune de o creșă pentru copiii cu vârste cuprinse între 0 și 4 ani. Comisia Europeană organizează structuri de îngrijire după orele de școală și pe durata vacanțelor, la care pot avea acces și copiii personalului SGC. |
| --- | --- |

—

să reconcilieze viața profesională cu viața privată. SGC oferă un pachet cuprinzător de măsuri de lucru flexibile, inclusiv munca la distanță, programul de lucru individual și posibilitatea ca atât mamele, cât și tații să își ia concediu pentru creșterea copilului, în conformitate cu Statutul funcționarilor. SGC dispune de o creșă pentru copiii cu vârste cuprinse între 0 și 4 ani. Comisia Europeană organizează structuri de îngrijire după orele de școală și pe durata vacanțelor, la care pot avea acces și copiii personalului SGC.

Pentru mai multe informații, trimiteți un e-mail la adresa equal.opportunities@consilium.europa.eu

---

ANEXA III

Cerere de reexaminare – proceduri de contestație – Plângeri adresate Ombudsmanului European

Dacă, în orice etapă a procedurii de selecție, considerați că o decizie vă afectează în mod negativ, puteți apela la următoarele mijloace:

| — | Cerere de reexaminare a deciziilor luate de Comitetul consultativ de selecție |
| --- | --- |

—

Cerere de reexaminare a deciziilor luate de Comitetul consultativ de selecție

În termen de 10 zile de la data scrisorii care notifică decizia luată de comisia consultativă de selecție, puteți trimite o cerere scrisă de reexaminare a unei astfel de decizii, prezentând motivele cererii dumneavoastră, la adresa:

| Consiliul Uniunii Europene |
| --- |
| Office for Selection of Officials |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-mail: selection.officials@consilium.europa.eu |

Consiliul Uniunii Europene

Office for Selection of Officials

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: selection.officials@consilium.europa.eu

| — | Procedura de contestație






  — | Puteți depune o plângere împotriva unei decizii a autorității împuternicite să facă numiri, în temeiul articolului 90 alineatul (2) din Statutul funcționarilor Uniunii Europene, în termen de trei luni de la data notificării deciziei, la adresa: |
| --- | --- | --- |

—

Procedura de contestație

—

Puteți depune o plângere împotriva unei decizii a autorității împuternicite să facă numiri, în temeiul articolului 90 alineatul (2) din Statutul funcționarilor Uniunii Europene, în termen de trei luni de la data notificării deciziei, la adresa:

| Consiliul Uniunii Europene |
| --- |
| Legal Advisers to the Administration Unit, ORG 1F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-mail: legal.advisersHR@consilium.europa.eu |

Consiliul Uniunii Europene

Legal Advisers to the Administration Unit, ORG 1F

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: legal.advisersHR@consilium.europa.eu

| — | Puteți introduce o cale de atac în justiție, în temeiul articolului 91 din statut, la adresa: |
| --- | --- |

—

Puteți introduce o cale de atac în justiție, în temeiul articolului 91 din statut, la adresa:

| Tribunalul Uniunii Europene |
| --- |
| Rue du Fort Niedergrünewald |
| L-2925 Luxemburg |
| LUXEMBOURG |

Tribunalul Uniunii Europene

Rue du Fort Niedergrünewald

L-2925 Luxemburg

LUXEMBOURG

| — | Plângeri adresate Ombudsmanului European |
| --- | --- |

—

Plângeri adresate Ombudsmanului European

La fel ca oricare alt cetățean al Uniunii, puteți trimite plângeri la:

| Ombudsmanul European |
| --- |
| 1, avenue du Président Robert Schuman – BP 403 |
| 67001 Strasbourg Cédex |
| FRANCE |

Ombudsmanul European

1, avenue du Président Robert Schuman – BP 403

67001 Strasbourg Cédex

FRANCE

în temeiul articolului 228 alineatul (1) din Tratatul privind funcționarea Uniunii Europene și în conformitate cu condițiile prevăzute în Decizia 94/262/CECO, CE, Euratom a Parlamentului European (1).

Se atrage atenția candidaților asupra faptului că plângerile adresate Ombudsmanului European nu întrerup termenul prevăzut la articolul 90 alineatul (2) și la articolul 91 din Statutul funcționarilor privind depunerea unor plângeri sau recursuri pe lângă Tribunal în temeiul articolului 270 din Tratatul privind funcționarea Uniunii Europene.

---

(1)  Decizia 94/262/CECO, CE, Euratom a Parlamentului European din 9 martie 1994 privind statutul și condițiile generale de exercitare a funcțiilor Ombudsmanului (JO L 113, 4.5.1994, p. 15).

---

ANEXA IV

Protecția datelor

În calitate de instituție responsabilă cu organizarea procedurii de selecție, Secretariatul General al Consiliului se asigură că datele cu caracter personal ale candidaților sunt prelucrate în conformitate cu Regulamentul (UE) 2018/1725 al Parlamentului European și al Consiliului (1).

Temeiul juridic al procedurii de selecție este reprezentat de Statutul funcționarilor Uniunii Europene și de Decizia 2013/488/UE. Procedura de selecție se desfășoară sub responsabilitatea Direcției de resurse umane (ORG 1), Unitatea efective și mobilitate, iar operatorul este șeful acestei unități. Informațiile furnizate de candidați vor fi accesibile membrilor biroului de selecție a funcționarilor și conducerii acestuia, membrilor comisiei consultative de selecție și, după caz, unității consilierilor juridici. Informațiile administrative care permit identificarea candidatului/candidatei și/sau care sunt necesare pentru organizarea practică a procedurii ar putea fi transmise unui centru de evaluare.

Obiectivul prelucrării este colectarea datelor, pe de o parte în scopul identificării tuturor candidaților pentru un post în cadrul Secretariatului General al Consiliului și, pe de altă parte, în vederea efectuării unei selecții în rândul acestora.

Datele în cauză sunt:

| — | date cu caracter personal care permit identificarea candidaților (nume, prenume, data nașterii, sex, cetățenie); |
| --- | --- |

—

date cu caracter personal care permit identificarea candidaților (nume, prenume, data nașterii, sex, cetățenie);

| — | informații furnizate de candidați pentru facilitarea organizării practice a procedurii (adresă poștală, adresă de e-mail, număr de telefon); |
| --- | --- |

—

informații furnizate de candidați pentru facilitarea organizării practice a procedurii (adresă poștală, adresă de e-mail, număr de telefon);

| — | informațiile furnizate de candidați pentru a permite să se evalueze dacă îndeplinesc condițiile de admitere prevăzute în anunțul de post vacant (cetățenie; limbi; calificările și anii în care au fost obținute; tipul de diplomă/certificat; denumirea instituției emitente; experiența profesională); |
| --- | --- |

—

informațiile furnizate de candidați pentru a permite să se evalueze dacă îndeplinesc condițiile de admitere prevăzute în anunțul de post vacant (cetățenie; limbi; calificările și anii în care au fost obținute; tipul de diplomă/certificat; denumirea instituției emitente; experiența profesională);

| — | dacă este cazul, informații referitoare la tipul și durata autorizării de securitate a candidaților; |
| --- | --- |

—

dacă este cazul, informații referitoare la tipul și durata autorizării de securitate a candidaților;

| — | rezultatele testelor de selecție la care vor fi supuși candidații, inclusiv evaluările realizate de consultanții centrului de evaluare pentru comisia de selecție. |
| --- | --- |

—

rezultatele testelor de selecție la care vor fi supuși candidații, inclusiv evaluările realizate de consultanții centrului de evaluare pentru comisia de selecție.

Prelucrarea începe la data primirii candidaturii. Candidaturile sunt clasate și păstrate în arhive timp de doi ani.

Toți candidații își pot exercita drepturile de a accesa și de a modifica datele cu caracter personal. Cererile motivate trebuie transmise prin e-mail biroului de selecție a funcționarilor (Office for Selection of Officials) la adresa Selection.of.officials@consilium.europa.eu.

Candidații pot sesiza în orice moment Autoritatea Europeană pentru Protecția Datelor (edps@edps.europa.eu).

---

(1)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---

ANEXA V

Image 1

Image 2

Image 3

Image 4

LISTE DES ANNEXES

Annexe 1:

Annexe 2:

Annexe 3:

Annexe 4:

Annexe 5:

Annexe 6:

Annexe 7:

Annexe 8:

---

Image 5

Image 6

Image 7

Image 8

TABLE OF ANNEXES

Annex 1:

Annex 2:

Annex 3:

Annex 4:

Annex 5:

Annex 6:

Annex 7:

Annex 8:

---